Para outras páxinas con títulos homónimos véxase: Olveira.

**Santa María de Olveira** é unha parroquia situada no oeste do concello de Ribeira. Segundo IGE no 2018 tiña 1.181 habitantes (583 mulleres e 598 homes), distribuídos en 19 entidades de poboación dos que nove están habitados. Isto supón unha diminución en relación ao ano anterior cando tiña 1.218 habitantes.

Xeografía
---------

As súas entidades de poboación son Agrelo, Os Agueiros, O Barreiro, Bretal, Campelos, Casanande, Cerradas, A Cocheiriza, Cristal, A Espiñeira, Iñeiras, O Monte da Laxa, Olveira, Olveira da Igrexa, Olveira de Arriba, Reirís, Sirves, O Souto e O Viso.

Historia
--------

Trala caída do Antigo Réxime foi concello de seu entre 1812 e 1835, cando foi incorporada a Ribeira.

Patrimonio
----------

A igrexa de Santa María de Olveira é de orixe románica (época da que conserva unha cripta, un *Agnus Dei* e dúas columnas cos capiteis), sendo reconstruída en 1742 en estilo neoclásico.

A Igrexa Nova de Olveira (na Agra) foi construída en 1967 en estilo neoclásico. Con base de cruz latina, está construída en cachotaría. Conserva reliquias dos mártires do século III Nectario e Victorina.

A capela da Nosa Señora da Angustia (en Bretal) foi construída en 1790 por Roque Pillado de Orellán. Ten unha pequena espadana. A capela da Nosa Señora das Dores (en Sirves) foi construída en 1869 e restaurada en 2002. En Campelos está a capela da Sagrada Familia.

O cruceiro do Viso é un cruceiro de capela. A furna está sobre un piar octogonal e base ortogonal en chanzos.

O parque natural Dunas de Corrubedo e lagoas de Carregal e Vixán é un espazo natural protexido, cunha duna móbil, unha lagoa salgada e outra seca. O monte Tahúme é o punto máis alto da parroquia.

Festas
------

As festas patronais son o 13, 14 e 15 de agosto. O 30 de abril celébrase a festa das Dores no lugar de Sirves. O 4 de xuño é a festa da Angustia en Bretal. O 8 de setembro é a festa do Rosario en Olveira.

Galería de imaxes
-----------------

*Artigo principal**:* Galería de imaxes de Olveira, Ribeira.
* Anta de AxeitosAnta de Axeitos
* Pavillón municipal de Sirves.Pavillón municipal de Sirves.
* Igrexa parroquialIgrexa parroquial
* Capela de Campelos.Capela de Campelos.
* Escultura de Leopoldo Nóvoa en Bretal.Escultura de Leopoldo Nóvoa en Bretal.

Lugares e parroquias
--------------------

### Lugares de Olveira

| Lugares da parroquia de Olveira no concello de Ribeira (A Coruña) |  |
| --- | --- |
| Agrelo | Os Agueiros | O Barreiro | Bretal | Campelos | Casanande | Cerradas | A Cocheiriza | Cristal | A Espiñeira | Iñeiras | O Monte da Laxa | Olveira | Olveira da Igrexa | Olveira de Arriba | Reirís | Sirves | O Souto | O Viso |

### Parroquias de Ribeira

| Galicia | Provincia da Coruña | Parroquias de Ribeira |  |
| --- | --- |
| Aguiño (Nosa Señora do Carme) | Artes (San Xián) | Carreira (San Paio) | Castiñeiras (O Bo Pastor) | Corrubedo (Santa María) | Oleiros (San Martiño) | Olveira (Santa María) | Palmeira (San Pedro) | Ribeira (Santa Uxía) |

Notas
-----

1. 1 2  DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.

Véxase tamén
------------

### Outros artigos

* Lugares de Ribeira

|  |  |
| --- | --- |
| Control de autoridades | 
* Wd: Q3397235
* código INE: 15073070000

 |